Har ikki tomondan jami 62 kishi jarohatlangan, 5 kishi vafot etgan. Foto: Asia-Plus Tojik-qirg‘iz chegarasida sodir bo‘lgan qurolli to‘qnashuvlar oqibatida Tojikiston tomondan jarohatlanganlar soni 31 nafarga yetdi. Bu haqda «Aziya-Plyus» xabar bermoqda. Isfara shahri meri ma’muriyatida ishlaydigan manbaning so‘zlariga ko‘ra, jarohatlanganlarning uch nafari vafot etgan. Qirg‘iziston ommaviy axborot vositalarining ma’lumot berishicha, mojaro oqibatida Qirg‘iziston tomondan ham 31 kishi jarohatlangan, 2 kishi vafot etgan. Ma’lumot uchun, bugun, 29 aprel kuni Qirg‘iziston-Tojikiston chegarasida otishma kuzatilmoqda. Avvalroq Qirg‘iziston harbiylari Tojikiston chegara zastavasini egallab olgani xabar qilindi.